Karrieresenter Telemark, videregående skoler og tannklinikker i Telemark fylkeskommune bruker egen logo i informasjon og profilering. Unntak er 360-maler, stillingsannonser og konvolutter, her brukes Telemark fylkeskommunes hovedlogo.



Logoen skal som hovedregel brukes med våpenskjold i farger og navnetrekket i svart. På svart eller mørk bakgrunn brukes logo med hvit tekst for best lesbarhet.



Logovarianter med restriksjoner – bruk av disse logovariantene må godkjennes av seksjonsleder for kommunikasjon:



* Logo i svart eller hvit

I noen tilfeller er det ikke ønskelig å bruke farger. Eksempler på slik bruk er stempler, skilting hvor fargebruk ikke er mulig og der vår logo står sammen med andre logoer i ensfarget svart eller hvitt. Andre forhold kan være av hensyn til kostnader, leveransetider, arkitektur og omgivelser.



* Navnelinje

Dette er en spesialtilpasset variant som brukes på flater som er svært lange eller små. Dette er ikke en logo-original som skal brukes på andre flater.



Du finner mer informasjon om bruk av logo, fargegjengivelse og anbefalte størrelser i vår designmanual, se www.telemarkfylke.no/logo-skoler-og-tannklinikker



Kontaktinformasjon for avklaring om bruk av logoer finner du på www.telemarkfylke.no/designmanual-kontakt-oss